Frankrikes kvinnelandslag i fotball

Frankrikes kvinnelandslag i fotball representerer Frankrike i internasjonal fotball for kvinner. Akkurat som sine mannlige tilsvarende, blir landslaget kalt «Les Bleues», de blå.

Historie
Frankrike er blant de tidligste landene som har arrangert landslag for kvinner. Allerede den 29. april 1920 spilte de sin første kamp mot Dirk, Kerr's Ladies, et bedriftidrettslag som i realiteten representerte England. Frankrike vant 2-0. Imidlertid ble det en stopp på kvinnefotball i 1932 etter en håndfull kamper. I 1968 begynte det igjen, da særlig i Reims, som fikk det dominerende klubblaget. Året etter, i 1969, arrangerte Frankrike, Italia, Danmark og England et svært uoffisielt EM mellom de fire landene. Italia vant. Frankrike deltok ikke i det uoffisielle VM i 1970, året da kvinnefotball ble «lovlig», men de deltok i 1971 i Mexico. I 1978 vant de sågar det uoffisielle VM.

På tross av pionervirksomheten til de franske landslaget, fikk de alt annet enn støtte fra eget forbund, og var ikke å finne i mesterskap på 80-tallet og mesteparten av 90-tallet. I 1989 kom laget riktignok til kvartfinalen, men bare semifinalen og finalen regnes som del av selve mesterskapet. På slutten av 90-tallet kunne man merke en beskjeden forbedring. I EM i 1997 kom imidlertid Frankrike til EM, og endte på tredjeplass i sin gruppe, bak Spania og Sverige. Frankrike gjentok bedriften i 2001, der de kom til gruppespillet, men endte sist, bak Italia, Norge og Tyskland. I det neste EM, i 2005, var Frankrike svært nære å komme videre på bekostning av Norge, men de tapte på målforskjell i hovedsak fordi de tapte med tre mål mot Tyskland, mens Norge bare tapte med 1.

Frankrike kvalifiserte seg ikke til VM i Kina i 2007, da de tapte noe overraskende hjemme mot Nederland. Enda det var Frankrikes eneste tap, holdt det bare til andreplass. Dermed ble treneren gjennom ti år Elisabeth Loisel erstattet med Bruno Bini. 

Bini måtte foreta en del endringer ettersom de to toppscorerne Marinette Pichon og Hoda Lattaf la opp, men han klarte likevel å forbedre resultatene med et lag 
bygget opp rundt Olympique lyonnais. Camile Abily, Louise Nécib og Élodie Thomis ble viktige brikker i det nye laget, som  kvalifiserte seg lett til EM i 2009. Under EM var Frankrike i en tøff gruppe med Tyskland (for andre gang på rad) og Norge (for tredje gang på rad) og Island. Frankrike kvalifiserte seg til sluttspillet, der de møtte Nederland. Kvartfinalen endte målløst, og etter straffesparkkonkurranse med 7 forsøk ble det avgjort til Nederlands fordel. Om enn resultatet var skuffende for Frankrikes del, ble det første gangen Frankrike kvalifiserte seg videre til finalespill.

Frankrike kvalifiserte seg til VM i 2011 gjennom å vinne gruppen sin uten å slippe inn mål. Deretter møtte Frankrike Italia, og vant etter en uavgjort hjemme og seier på bortebane.

Frankrike ha vært rangert som et av de beste lagene i verden og var blant de 10 beste lagene siden rangeringen startet i 2004 og fram til desember 2024 hvor de kom på 11. plass. Deres beste plassering var andre plass i juni 2024.

 Landslagstrenere 
  Pierre Geoffroy (1971–1978)
  Francis-Pierre Coché (1978–1987)
  Aimé Mignot (1987–1997)
  Élisabeth Loisel (1997–2007)
  Bruno Bini (2007–2013)
 Philippe Bergeroo (2013–2016)
  Olivier Echouafni (2016–2017)
  Corinne Diacre (2017–2023)
  Hervé Renard (2023–2024)
  Laurent Bonadei (2024–)

 OL-resultater 

ÅrResultatKamperSeireUavgjort Tap + −  1996 Atlanta  Ikke kvalifisert  2000 Sydney Ikke kvalifisert  2004 Athen Ikke kvalifisert  2008 Beijing Ikke kvalifisert  2012 London  Fjerde plass  6  3  0  3  11 8  2016 Rio  Kvartfinale  4 2 0 2 7 2  2021 Tokyo  Ikke kvalifisert  2024 Paris  Kvartfinale  6 2 0 2 6 6 Totalt  3/8  14  7  0  7  24 16

 VM-resultater 

ÅrResultatKamperSeireUavgjort Tap + −  1991 Kina  Ikke kvalifisert  1995 Sverige  Ikke kvalifisert  1999 USA  Ikke kvalifisert  2003 USA  Gruppespill  311123  2007 Kina Ikke kvalifisert  2011 Tyskland Fjerde plass  6  2  1  3  10  10  2015 Canada Kvartfinale 5311103  2019 Frankrike Kvartfinale 5401104   2023 Australia og New Zealand Kvartfinale 5320124 Totalt  5/9  2413 5 64424

 EM-resultater 

ÅrResultatKamperSeireUavgjort Tap + − 1984Det ble ikke arrangert sluttspill i ett land i 1984.  Ikke kvalifisert  1987 Norge  Ikke kvalifisert  1989 Vest-Tyskland  Ikke kvalifisert  1991 Danmark  Ikke kvalifisert  1993 Italia  Ikke kvalifisert  1995 Tyskland Ikke kvalifisert   1997 Norge/Sverige  Gruppespill  311145  2001 Tyskland  Gruppespill 310257  2005 England  Gruppespill  311145  2009 Finland  Kvartfinale 412157  2013 Sverige  Kvartfinale 431082 2017 NederlandKvartfinale412133 2022 England Semifinale 5311105 Totalt  8/13  26 11 8  7  39  24

 Referanser 

 Eksterne lenker 


Kategori:Kvinnelandslag i fotball
Kategori:Fotball i Frankrike
Kategori:Franske landslag